polyglot-tagger/wikipedia-language-snippets-filtered huggingface dataset:
ஜோசப் சார்லஸ் பட்லர் என்பவர் ஆங்கிலேயப் பன்னாட்டுத் துடுப்பாட்ட வீரர் ஆவார். இவர் வரையிட்ட நிறைவுப் போட்டிகளில் இங்கிலாந்து துடுப்பாட்ட அணியின் துணைத் தலைவராக செயல்படுகிறார். வலது-கை மட்டையாளரான இவர் களத்தடுப்பில் இழப்புக் கவனிப்பாளராக விளையாடி வருகிறார். இவர் உலகின் மிகச் சிறந்த இழப்புக் கவனிப்பாளர்களில் ஒருவராகக் கருதப்படுகிறார். இவர் உள்ளூரில் லங்காசயர் கவுண்டித் துடுப்பாட்ட அணிக்காகவும், இந்தியன் பிரீமியர் லீக்கில் ராஜஸ்தான் ராயல்ஸ் அணிக்காகவும் விளையாடி வருகிறார். இவர் இங்கிலாந்தின் மிக விரைவான பன்னாட்டு ஒருநாள் நூறை எடுத்த வீரர் என்ற சாதனையாகக் கொண்டுள்ளார்.
2013 ஆம் ஆண்டின் துவக்கத்தில் இந்தியாவுக்கு எதிரான தொடரில் ஜானதன் டிராட்டிற்கு ஓய்வு அளிக்கப்பட்டு இவருக்கு வாய்ப்பு வழங்கப்பட்டது. பின்பு கிரெய்க் கீஸ்வெட்டருக்குப் பதிலாக இவருக்கு வாய்ப்பு வழங்கப்பட்டது. பின்பு நியூசிலாந்துத் துடுப்பாட்ட அணிக்கு எதிரான தொடரின் இரண்டாவது போட்டியில் இவர் தனது முதலாவது இருபது20 அரைநூறைப் பதிவு செய்தார். பின்பு இங்கிலாந்தின் முதனமை இழப்புக் கவனிப்பாளரானார். 2013ஆம் ஆண்டில் இங்கிலாந்தில் நடைபெற்ற ஐசிசி வாகையாளர் கோப்பைத் தொடரின் அனைத்துப் போட்டிகளிலும் இவர் விளையாடினார். அந்தத் தொடரில் சிறப்பான திறனை வெளிப்படுத்தியதன் விளைவாக கிரிகின்ஃபோவின் இருபது20 அணியில் இவர் தேர்வானார்.
பின் மேற்கிந்தியத் தீவுகள் அணிக்கு எதிரான தேர்வுத் துடுப்பாட்டத் தொடரில் இழப்புக் கவனிப்பாளராகத் தேர்வானார். நியூசிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளிலும் மிக முக்கியமான போட்டியாகக் கருதப்படும் ஆத்திரேலிய அணிக்கு எதிரான ஐந்து தேர்வுத் துடுப்பாட்டப் போட்டிகள் கொண்ட ஆஷஸ் தொடரிலும் இவர் விளையாடினார். இந்த தொடரில் இவரின் விளையாடும் திறன் ஜாஃப்ரி பாய்காட்டினால் விமர்சனத்திற்கு உள்ளானது. இவரை விட ஏழு வயது சிறுவன் சிறப்பாக விளையாடுவான் என அவர் விமர்சனம் செய்தார். நியூசிலாந்து அணிக்கு எதிரான போட்டியில் இவர் தனது அதிகபட்ச ஓட்டமான 129 ஓட்டங்களை எடுத்தார்.
தேர்வுத் துடுப்பாட்டத்தில் முதன்மைக் இழப்புக் கவனிப்பாளராக இருந்த மட் பிரையர் காயம் காரணமாக 22 சூலை, 2014இல் வெளியேறினார். இதன் மூலம் இந்தியாவுக்கு எதிரான மூன்றாவது தேர்வுத் துடுப்பாட்டப் போட்டியில் இவருக்கு வாய்ப்பு வழங்கப்பட்டது. அதன் முதல் ஆட்டப் பகுதியில் 83 பந்துகளில் 85 ஓட்டங்கள் எடுத்தார். அந்தத் தொடரின் அடுத்த மூன்று தேர்வுத் துடுப்பாட்டப் போட்டிகளிலும் விளையாடினார். பின் இலங்கைத் துடுப்பாட்ட அணிக்கு எதிரான தொடரிலும் இவருக்கு வாய்ப்பு வழங்கப்பட்டது.
பின்பு 2014ஆம் ஆண்டில் இந்தியாவில் நடைபெற்ற ஐசிசி வாகையாளர் இருபது20 போட்டித் தொடரிலும் பல ஒருநாள் போட்டிகளிலும் விளையாடினார். லார்ட்ஸ் மைதானத்தில் இலங்கைத் துடுப்பாட்ட அணிக்கு எதிரான தொடரில் தனது முதலாவது ஒருநாள் நூறைப் பதிவு செய்தார். அதில் 61 பந்துகளில் இவர் 121 ஓட்ட்டங்களை எடுத்தார். அதில் ஒன்பது நான்குகளும் நான்கு ஆறுகளும் அடங்கும். இதன்மூலம் அதிவிரைவாக நூறு ஓட்டங்களை எடுத்த இங்கிலாந்து வீரர் எனும் சாதனை படைத்தார்.
ஆத்திரேலியாவில் நடைபெற்ற முத்தரப்பு ஒருநாள் தொடரில் விளையாடிய பிறகு நியூசிலாந்து மற்றும் ஆத்திரேலியாவில் நடைபெற்ற 2015 துடுப்பாட்ட உலகக் கிண்ணத் தொடரில் இவருக்கு வாய்ப்பு வழங்கபட்டது. அந்தத் தொடரில் இலங்கைக்கு எதிரான போட்டியில் 19 பந்துகளில் 39 ஓட்டங்களும் வங்காளதேசத் துடுப்பாட்ட அணிக்கு எதிரான போட்டியில் 69 ஓட்டங்களும் எடுத்தார். ஆனால் அந்த இரு போட்டிகளிலும் அந்த அணி தோல்வி அடைந்தது. .
ஏக்தா பிஷ்ட் 1986 பிப்ரவரி 8 அன்று உத்தராகண்டம் மாநிலத்தின் அல்மோராவில் குந்தன் சிங் பிஷ்ட் மற்றும் தாரா பிஷ்ட் என்பவர்களுக்கு மகளாகப் பிறந்தார். இவரது தந்தை 1988இல் இந்தியத் தரைப்படையில் ஹவில்தாராக பணியாற்றியுள்ளார். இவருக்கு இரண்டு உடன்பிறப்புகள் உண்டு. பிஸ்த் ஆறு வயதில் கிரிக்கெட் விளையாட ஆரம்பித்தார். ஆண்கள் அணியில் இவர் மட்டுமே பெண்ணாக் இருந்ததால் பெரும்பாலான பார்வையாளர்களை ஈர்த்தது. இவரது தந்தை குந்தன் சிங் பிஷ்ட் ஓய்வூதியம் மட்டுமே பெற்று வந்ததால், குடும்பத்தின் வருவாயை கூடுதலாக்கவும், தனது மகளின் கிரிக்கெட் வாழ்க்கைக்கும் அல்மோராவில் ஒரு தேநீர் கடை ஒன்றை திறந்தார். ஏக்தா பிஷ்ட் வட மண்டல குமாவோன் பல்கலைக்கழக விளையாட்டு அணித் தலைவராக இருந்தார். அவரது தந்தையின் இராணுவ ஓய்வூதியமும் அதிகரித்ததைத் தொடர்ந்து, குடும்பத்தினர் தேயிலை கடைகளை மூடினார்கள்.
இவரது முதல் போட்டி 2011 ஜூலை 2 அன்று ஆஸ்திரேலியாவிற்கு எதிரானது. 2012 அக்டோபர் 3 அன்று, பிஷ்ட் இந்தியாவிற்காக முதல் மூன்று விக்கெட்டுகளை எடுத்தார். கொழும்பு, இலங்கையில் நடந்த 20 ஓவர் பெண்கள் சர்வதேச ஒரு நாள் போட்டியில் இலங்கை அணி 100 ஓட்டங்களுக்கு. 8 விக்கெட்டுகளை இழந்திருந்த போது கடைசி ஓவரில் இவர் இச்சாதனையை நிகழ்த்தினார். 2017இல் நடைபெற்ற பெண்கள் உலகக் கோப்பை இறுதிப் போட்டியில் இவர் விளையாடினார். இதில் இங்கிலாந்து தேசிய பெண்கள் கிரிக்கெட் அணியிடம் இந்திய அணி ஒன்பது ஓட்டங்கள் வித்தியாசத்தில் போட்டியை இழந்தது.
2017 பெண்கள் உலகக் கோப்பை உலகக் கோப்பையில் பிஷ்ட், பாக்கிஸ்த்தான் அணிக்கு எதிராக 18 ஓட்டங்கள் அளித்து 5 விக்கெட்டுகளை வீழ்த்தியதை அடுத்து 95 ஓட்டங்கள் இந்திய அணி வித்தியாசத்தில் வெற்றி பெற்றது. மேலும், அதே ஆண்டில் பிப்ரவரியில் இலங்கைக்கெதிராக 8 ஓட்டங்கள் அளித்து 5 விக்கெட்டுகளை வீழ்த்தினார். 12 ஆண்டுகளுக்கு முன்பு இந்திய அணியில் இடம் பெற்று காயமடைந்ததனால் போட்டியை விட்டு நடுவே வெளியேறினாலும். 2017 வெற்றிக்குப் பின்னர் தன்னை மீட்டுக்கொண்டார்.
பிஷ்ட், 2006 ஆம் ஆண்டில் உத்தராகண்டம் கிரிக்கெட் அணியின் தலைவராக ஆனார். 2007 ஆம் ஆண்டு முதல் 2010 வரை உத்தரபிரதேசம் கிரிக்கெட் அணிக்காக விளையாடினார். வட மண்டல குமாவோன் பல்கலைக்கழகத்தின் தலைவராக இருந்தார். 2003 ஆம் ஆண்டு முதல் 2006 ஆம் ஆண்டு வரை உத்தராஞ்சல் மகளிர் கிரிக்கெட் சங்க அணிக்கு பயிற்சி அளித்த லியாகாத் அலி என்பவரால் ஆரம்ப காலங்களில் பயிற்றுவிக்கப்பட்டார். பிஷ்ட் 2011இல் இந்தியப் பெண்கள் துடுப்பாட்ட அணிக்காக தேர்ந்தெடுக்கப்பட்டார்.
டிசம்பர் 2017 ஆம், ஆண்டின் சர்வதேச மகளிர் ஒரு நாள் அணி மற்றும் இந்திய மட்டைப்பந்து பெண்கள் டி 20 அணி ஆகியவற்றிற்கு தேர்ந்தெடுக்கப்பட்டார். இரு அணிகளிலும் தேர்ந்தெடுக்கப்பட்ட ஒரே வீரர் இவர் ஆவார். 2018 ஆம் ஆண்டு அக்டோபரில் மேற்கிந்திய தீவுகளில் நடைபெற்ற சர்வதேச மகளிர் உலக இருபது ஓவர் போட்டியில் இந்திய அணியில் இடம்பெற்றார்.
ஏக்தா பிஷ்ட் இந்தியாவின் துடுப்பாட்ட வீராங்கனை. இவர் இடது கை மட்டையாளர் மற்றும் இடதுகை சுழல் பந்து வீசுபவர். உத்தராகண்டம் மாநிலத்திலிருந்து வந்து இந்தியாவிற்காக விளையாடிய முதல் சர்வதேச பெண் போட்டியாளர் ஆவார்.
இரட்டை ரோஜா 1996 இல் வெளிவந்த தமிழ் நாடகத் திரைப்படமாகும். கேயார் இத்திரைப்படத்தை இயக்கியிருந்தார். ராம்கி, ஊர்வசி, குஷ்பூ ஆகியோர் இத்திரைப்படத்தில் முன்னணி கதாபாத்திரங்களில் நடித்திருந்தனர். கே. சி. சேகர் பாபு இத்திரைப்படத்தை தயாரித்திருந்தார். இத்திரைப்படத்திற்கு இளையராஜா இசையமைத்திருந்தார். ஏப்ரல் 5,1996ம் திகதி வெளியிடப்பட்டது. இத்திரைப்படம் 1994 இல் தெலுங்கு மொழியில் வெளியான "சுபலக்னம்" திரைப்படத்தின் மீள்உருவாக்கம் ஆகும்.
இந்த பருவத்தில் ஆயிஷா மற்றும் விஷ்ணு ஆகியோர் முதன்மைக் கதாபாத்திரத்தில் நடித்துள்ளார்கள். இது ஜீ பெங்காலி தொலைக்காட்சியில் ஒளிபரப்பான 'சிந்துரா பிந்து' என்ற ஒடியா மொழித் தொடரின் மறு ஆக்கம் ஆகும். இந்த தொடர் ஆண் இயல்பு கொண்ட பெண்ணான சத்யாவின் வாழ்வை மையமாகக் கொண்டது ஆகும். இந்த தொடர் 4 மார்ச்சு 2019 முதல் திங்கள் முதல் சனி வரை ஒளிபரப்பாகி, 24 அக்டோபர் 2021 அன்று 768 அத்தியாயங்களுடன் நிறைவு பெற்றது.
இந்த தொடரின் இரண்டாம் பருவம் சத்யா 2 என்ற பெயரில் அக்டோபர் 25, 2021 ஆம் ஆண்டு முதல் திங்கள் முதல் சனி வரை மாலை 6:30 மணிக்கு ஒளிபரப்பாகிறது. ஒரே உருவ ஒன்றமையில் உள்ள சத்யா, நித்தியா ஆகியோரையும் சத்யாவின் முன்னாள் கணவன் பிரபுவை சுற்றி கதை நகர்கிறது.
சத்யா என்பது 2019 முதல் 2021 வரை ஜீ தமிழ் தொலைக்காட்சியில் ஒளிபரப்பான காதல் மற்றும் குடும்பம் பின்னணியை கொண்ட தொலைக்காட்சி நாடகத் தொடர் ஆகும். இது 'சிந்துரா பிந்து' என்ற ஒடியா மொழித் தொடரின் மறு ஆக்கம் ஆகும்.
சத்யா என்ற பெண் தனது வாழ்க்கையை ஆண் இயல்பு கொண்ட பெண்ணாக வாழ்கிறாள். அவர் தனது அம்மா, பாட்டி மற்றும் மூத்த சகோதரி திவ்யா உடன் வசிக்கிறார். சத்யா, ஆண் தோழர்களுடன் ஒட்டிக்கொண்டார்.
எதிர்பாராத சூழ்நிலையில், அவள் ஒரு பணக்காரனான பிரபு மீது காதல் மலர்கிறது. ஆயினும்கூட, பிரபு திவ்யாவின் கணவராக மணம் முடிகிறார், இறுதியில் பிரபு சத்யாவை திருமணம் செய்து கொள்கிறார்.
நைட்ரோசைல் குளோரைடு என்பது என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இச்சேர்மமானது ஐதரோகுளோரிக் அமிலம் மற்றும் நைட்ரிக் அமிலம் ஆகியவற்றின் கலவையால் உருவாக்கப்படும் இராச திராவகம் என்ற விளைபொருளைத் தயாரிக்கும் போது அத்திரவம் சிதைவடைந்து கிடைக்கும் பொருளாக உள்ளே அறிமுகமாகிறது. இச்சேர்மமானது ஒரு வலிமையான எதிர்மின்னி கவரும் பொருளாகவும், ஆக்சிசனேற்றியாகவும் விளங்குகிறது, சில நேரங்களில் இது டில்டெனின் விளைபொருள் எனவும் அழைக்கப்படுகிறது.
தனது பெரும்பாலான வினைகளில் ஒரு எதிர்மின்னி கவரியாகவும் மற்றும் ஒரு ஆச்சிசனேற்றியாகவும் செயல்படுகிறது. ஆலைடு ஏற்பிகளுடன், உதாரணமாக ஆண்டிமணி ஐங்குளோரைடுடன், இது நைட்ரோசோனியம் உப்புகளாக மாற்றமடைகிறது:
தொடர்புடைய வினையொன்றில், கந்தக அமிலமானது நைட்ரோசல்பூரிக்அமிலம், நைட்ரசு அமிலம் மற்றும் கந்தக அமிலங்களின் அமில நீரிலிகளின் கலவை ஆகியவற்றைத் தருகிறது:
நைட்ரோசைல் குளோரைடு ஐதரோகுளோரிக் அமிலம் மற்றும் நைட்ரிக் அமிலங்களின் கூடுகையில் இருந்து பின்வரும் வினையின்படி பெறப்படுகிறது.
நைட்ரிக் அமிலத்தில், நைட்ரோசைல் குளோரைடானது எளதில் நைட்ரசன் டைஆக்சைடாக ஆக்சிசனேற்றம் அடைகிறது. இராச திராவகத்தில் நைட்ரோசைல் குளோரைடின் இருப்பானது எட்மண்ட் டேவி என்பவரால் 1831 ஆம் ஆண்டில் குறிப்பிடப்பட்டது.
ஆனது குளோரின் மற்றும் நைட்ரிக் ஆக்சைடு ஆகியவற்றின் நேரடி சேர்க்கையின் மூலமாகவும் தயாரிக்கப்படுகிறது; இந்த வினையானது 100 செல்சியசு வெப்பநிலைக்கு மேலான நிலையில் பின்னோக்கி நிகழ்கிறது.
இந்த மூலக்கூறு வளைந்த அமைப்பைப் பெற்றுள்ளது. ஒரு இரட்டைப் பிணைப்பானது நைட்ரசன் மற்றும் ஆக்சிசன் ஆகியவற்றுக்கிடையேயும் மற்றும் நைட்ரசன் மற்றும் குளோரின் ஆகியவற்றுக்கிடையே ஒரு பிணைப்பும் அமைந்துள்ளன. –– பிணைப்புக் கோணமானது 113 ஆக உள்ளது.
நைட்ரோசைல் குளோரைடின் மற்றொரு தயாரிப்பு முறையானது 400 செல்சியசு வெப்பநிலையில் தனிமங்களின் நேரடிச் சேர்க்கை முறையாகும். இருப்பினும் இம்முறை கீழே தரப்பட்டுள்ளவாறு பின்னடைவையும் கொண்டுள்ளது.
நைட்ரசு அமிலத்தினை ஐப் பயன்படுத்தி நீர்நீக்க வினைக்கு உட்படுத்துவதன் மூலம் இச்சேர்மத்தை தயாரிக்கலாம். இந்த முறை மேலும் வசதியான ஆய்வகச் செயல்முறையாகும்.
நைட்ரோசைல் குளோரைடானது வேதியியல்ரீதியாக எளிமையானதும் வெப்பவியல்ரீதியாக நிலையானதுமான சேர்மமாக இருப்பதால், இச்சேர்மம் பல வழிமுறைகளைப் பயன்படுத்தி தயாரிக்கப்படலாம்.
“எப்படி மனுசுக்குள் வந்தாய்” பட நாயகன் விஷ்வா முக்கிய வேடத்தில் நடித்துள்ளார். சலீம் படத்தில் “மஸ்காரா” பாட்டுக்கு நடனமாடிய அஷ்மிதா ஒரு பாடலுக்கு நடனமாடியுள்ளார். படத்தின் இறுதியில், நகுல் ரவுடிகளுடன் மோதும் ஒரு ஆக்ரோஷமான சண்டைக்காட்சி, பின்னி மில்லில் 10 நாட்கள் படமாக்கப்பட்டது. நகுல் மற்றும் ஸ்ருதி பாடும் ஒரு டூயட் பாடல் அந்தமானில் படமாக்கப்பட்டுள்ளது.
நாரதன் 2016 ஆம் ஆண்டு நகுல், நிகிஷா படேல் மற்றும் பிரேம்ஜி அமரன் நடிப்பில், நாகா வெங்கடேஷ் இயக்கத்தில், மணிசர்மா இசையில், சஞ்சித் வி. நம்பியார் தயாரிப்பில் வெளியான தமிழ் திரைப்படம். இப்படம் 2016 ஏப்ரல் 1 இல் வெளியானது.
முதலில் நாரதன் என்ற முக்கிய கதாபாத்திரத்திற்கு நடிகர் சந்தானம் ஒப்பந்தம் செய்யப்பட்டார். பின் அவருக்குப் பதில் பிரேம்ஜி அமரன் நடிக்கப் படமாக்கப்பட்டது.
இது உருவாக ஆரம்பித்த ஆண்டுகளில், ரங்கமண்டல் ரெபெர்ட்டரி என்ற அமைப்பின் தலைவராக இருந்த பி. வி. ஆர். கரந்த், இந்த பிராந்தியத்தின் நாட்டுப்புற வடிவங்களை குறிப்பாக இந்தியை தனது வேலையில் இணைத்து, பாரத் பவனில் தனது பல நிகழ்ச்சிகளை நடத்தினார். பாரத் பவன் பையென்னியல் ஆஃப் காண்டெம்ப்ரரி இன்டியன் ஆர்ட்" 1986இல் துவக்கப்பட்டது, அதன் பிறகு 1989 ஆம் ஆண்டில் "பாரத் பவன் இண்டர்நேஷனல் பிரிண்ட் பையென்னியல்" துவக்கப்பட்டது. இந்த வளாகம் அதன் கலை அருங்காட்சியகம், ரூபான்கர் என்ற பெயரில் அறியப்படுகிறது, இதில் பழங்குடி மக்களின் கலைகள் நிரந்தர சேகரிப்பாக உள்ளது, அதன் ஆரம்ப வருடங்களில் ஜே. சுவாமிநாதனால் சேகரிக்கப்பட்டது மேலும், இந்தியாவில் பழங்குடி மக்களின் கலைகளின் சிறந்த எடுத்துக்காட்டுகளை பாரத் பவன் பிரதிபலிக்கிறது.
பாரத் பவன் என்பது இந்தியாவின் போபால் நகரில் மைந்துள்ள ஒரு தன்னாட்சி பெற்ற பல கலைகள் கொண்ட வளாகம் மற்றும் அருங்காட்சியகம் ஆகும். மத்தியப் பிரதேச அரசு இதை நிறுவி, நிதியுதவி செய்கிறது. கட்டடக் கலைஞர் சார்ல்ஸ் கோர்ரியா இதை கட்டியுள்ளார். 1982ஆம் ஆண்டில் திறக்கப்பட்ட போபால் ஏரியின் மேல் பகுதியை நோக்கி அமைந்திருக்கும் இது ஒரு கலைக்கூடம், நுண்கலைக் கூடம், ஒரு திறந்தவெளி அரங்கு, ஒரு திரையரங்கம், ஒரு மண்டபம், ஒரு பழங்குடி மற்றும் நாட்டுப்புற கலைகளின் அருங்காட்சியகம், இந்திய கவிதை நூலகங்கள், பாரம்பரிய இசை, நாட்டுப்புற இசை ஆகியவை அடங்கியுள்ளது.
1980களின் முற்பகுதியில், தேசிய தலைநகரங்களில் பிராந்திய மையங்களின் மூலமாக இந்திய கலைகளை வளர்ப்பதில் நாடு முழுவதும் அரசு கவனம் செலுத்தியது. உஜ்ஜயினியில் காளிதாஸ் அகாடமி என்ற இலக்கிய அமைப்பை நிறுவுவதற்கு காரணமாக இருந்த மத்திய அரசின் கல்வி அமைச்சகத்தில் ஒரு இந்திய ஆட்சிப் பணி இயக்குநராக இருந்த அசோக் வாஜ்பாய் இதற்கான முயற்சியை முன்னெடுத்தார், இது 1983 இல் திறக்கப்பட்டது. இந்தியாவின் பல பகுதிகளிலும் சில கலாச்சார முயற்சிகள் பல ஆண்டுகளாக தோல்வியில் முடிந்தாலும், இத்தகைய பாரத் பவன் திட்டம் போபால் நகரில் வெற்றி பெற்றது.
இந்திய பிரதமர் இந்திரா காந்தியால் மத்திய பிரதேச மாநிலத்தின் கலாச்சார மையம் நிறுவப்பட்டு நிதியுதவியும் அளித்தார் ஆனாலும் இது தன்னாட்சியுடன் 12-உறுப்பினர்களைக் கொண்ட பாரத பவன் எனற அறக்கட்டளையால் நடத்தப்படுகிறது. அடுத்த பத்தாண்டுகளில், இந்தோர் நிறுவனம், ஜபல்பூர், மும்பை, கொல்கத்தா போன்ற இடங்களிலிருந்து மாணவர்களையும், வெளிநாட்டு பார்வையாளர்களையும் கலைஞர்களையும் மற்றும் அறிஞர்களையும், கவர்ந்திழுக்க ஆரம்பித்ததால், இந்த நிறுவனம் இந்தியாவின் ஒரு முக்கியமான கலாச்சார நிறுவனமாக வளர்ந்தது.
இந்த வளாகத்தில் இந்திய ஓவியம் மற்றும் ஒரு கலைக்கூடம், நுண்கலைக் கூடம், ஒரு திறந்தவெளி அரங்கு, ஒரு திரையரங்கம், ஒரு மண்டபம், ஒரு பழங்குடி மற்றும் நாட்டுப்புற கலைகளின் அருங்காட்சியகம், இந்திய கவிதை நூலகங்கள், பாரம்பரிய இசை, நாட்டுப்புற இசை ஆகியவை அடங்கியுள்ளது. இது மட்டுமல்லாமல், கலைஞர்களும், எழுத்தாளர்களும் பவனில் உள்ள "ஆஸ்ரம்" என்பதில் தங்கி தங்களை வெளிபடுத்துகிறார்கள். பல ஆண்டுகளாக, இது ஒரு பிரபலமான சுற்றுலா மையமாக உள்ளது.
டிசம்பர் 2014 வரையில், இந்த நகரத்தில் சுமார் 396 பூங்காக்கள் இருந்தது. 2011 வரை, பழைய மாநகராட்சி வரம்புகளில் ஏழு மண்டலங்கள் 260 பொது பூங்காக்கள், 154 நடைப் பயிற்சிப் பூங்காக்கள் மற்றும் 103 மத்திய பூங்காக்கள், சென்னை கார்ப்பரேஷனின் பூங்கா துறையால் பராமரிக்கப்பட்டு வரப்படுகிறது, இதில் பல பூங்காக்கள் மோசமான பராமரிப்பு காரணமாக பாதிக்கப்பட்டுள்ளது. நகரின் புதிதாக சேர்க்கப்பட்ட எட்டு மண்டலங்களில் 265 இடங்களைக் கொண்டுள்ளன, இவற்றில் புதிய பூங்காக்களின் வளர்ச்சிக்கு அடையாளம் காணப்பட்டுள்ளன. 358 ஏக்கர் பரப்பளவில் அமைந்துள்ள தொல்காப்பியா பூங்கா நகரத்தில் உள்ள பெரிய பூங்காக்களில் ஒன்றாகும். இது அடையாறு ஆற்றின் கரையோரத்தின் பாதிக்கப்படக்கூடிய சுற்றுச்சூழலை மீட்பதற்காக உருவாக்கப்பட்டது.
58 சதுர கி.மீ பரப்பளவில் உள்ள திறந்தவெளி பரப்பளவு கொண்ட இவற்றில், 94 மரபு மற்றும் 42 குடும்பங்களில் 121 வகை மரங்கள் உள்ளன. தேனாம்பேட்டை மண்டலம் 68 வகையான மரஙளுடன் மிகவும் மாறுபட்டதாக உள்ளது, 38 வகையான இனங்கள் மட்டுமே மணலி மண்டலத்தில் உள்ளது. 51 பூங்காக்களுடன், அடையார் நகரம் மிக அதிகமான பூங்காக்கள் கொண்டதாக விளங்குகிறது, மேலும் திருவொற்றியூர் மண்டலத்தில் 4 பூங்காக்கள் என்ற குறைந்த அளவே உள்ளது. சென்னையின் பசுமைப் பகுதிகளின் பங்கினில், கிண்டி தேசிய பூங்கா மிக அளவில் ஆதிக்கம் ஆதிக்கம் செலுத்துகிறது, இது 2.71 சதுர கிலோ மீட்டர் என்ற பரப்பளவில் உள்ளது. இது அடையாறு ஆற்றின் தெற்கே ஒரு பரந்த பகுதியையும் உள்ளடக்கியுள்ளது.
டிசம்பர் 2016 ல் வார்தா புயல் காரணமாக 100,000 மரங்கள் அழிக்கப்பட்டன. 2018 ஆம் ஆண்டளவில், நகரத்தில் மரங்களின் அடர்த்தி 64.06 சதுர கிலோ மீட்டர் அளவு இருக்குமென மதிப்பிடப்பட்டுள்ளது. இது முழு நகரத்தின் 15 சதவீதத்திற்கும் மேலாகும். நகரத்தில் மரங்களை விட மிகவும் ஆதிக்கம் செலுத்தக்கூடிய இனங்களான பெருங்கொன்றை, புங்கை, வேம்பு, செம்மயிற்கொன்றை, மழை மரம், மற்றும் வெப்பமண்டல வாதுமை போன்றவைகள் அதிக அளவில் உள்ளன.
சென்னையின் பசுமைப் பகுதியானது நீர்த்தடம், வனப்பகுதி, பிரெய்லி புல்வெளிகள், ஈர நிலப்பகுதிகள், கால்வாய்கள், நீரோடைகள், மற்றும் ஏரிகள் ஆகியவற்றின் வெளிப்புற இடைவெளிகளால் மேலும் வளர்கிறது. சுதந்திரத்திற்கு முந்தைய நாட்களில், நகரத்தில் பூங்காக்களை பராமரிப்பதற்கான நிரந்தர தொழிலாளர்களின் எண்ணிக்கை 350 ஆக இருந்தது. இது நாளது வரை மாற்றியமைக்கப்படவில்லை.
2018 ஆம் ஆண்டில், நகரின் பசுமைப்பகுதி 14.9 சதவீதமாக மதிப்பிடப்பட்டுள்ளது, இது 2011 இல் 4.5 சதவீதமாக இருந்தது. நகரத்தின் தனிநபருக்கான பசுமைப் பகுதி 8.5 சதுர மீட்டர் என மதிப்பிடப்பட்டுள்ளது, இது உலக சுகாதார அமைப்பு பரிந்துரை செய்துள்ள நகர்ப்புறங்களின் பசுமைப் பகுதி 9 சதுர மீட்டர் என்பதற்கும் குறைவாகவே உள்ளது.
சட்டவிரோத செயல்பாடுகள் தடுப்புச் சட்டம், 1967 அல்லது உபா சட்டம் , இந்திய அரசியலமைப்புச் சட்டத்தின் 19-வது பிரிவு, பேச்சு சுதந்திரம், எழுத்து சுதந்திரம், அமைப்பாகும் சுதந்திரம், ஒன்று கூடுதல் என்ற அடிப்படை உரிமைகளை இந்திய குடிமக்களுக்கு வழங்கியுள்ளது. இந்திய இறையாண்மையையும், ஒற்றுமையையும் பாதுகாக்கும் வகையில், அரசியல் அமைப்புச் சட்டம் வழங்கிய இந்த உரிமைகளை வரையறைக்குள் கொண்டு வர இந்திய அரசு முடிவெடுத்தது. இதன் அடிப்படையில், 1967-ஆம் ஆண்டு சட்டவிரோத செயல்கள் தடுப்புச்சட்டம் இந்திய நாடாளுமன்றத்தில் நிறைவேற்றப்பட்டு சட்டமாக்கபட்டது.
இந்தச் சட்டத்தின் கீழ் வழக்குப்பதிவு செய்யப்பட்ட நபர், எந்த நீதிமன்றத்திலும் முன்ஜாமீன் பெற முடியாது. அதேபோல் இந்தச் சட்டத்தின் கீழ் கைது செய்யப்பட்ட நபர் பிரிவு 43-ன் படி, ஜாமீனில் வெளியே வருவது இயலாத காரியம். இந்தச்க் சட்டத்தின் கீழ் கைது செய்யப்படுபவர்கள் அதற்காக அமைக்கப்படும் சிறப்பு நீதிமன்றத்தில் விசாரிக்கப்படுவார்கள். இந்த நீதிமன்ற நடவடிக்கையை பொதுமக்களோ, பத்திரிகையாளர்களோ பார்ப்பதற்கு அனுமதியில்லை.
இந்தச் சட்டத்தின் பிரிவு 43-ன் படி, குற்றம்சாட்டப்பட்ட நபருக்கு அதிகபட்சமாக 30 நாட்கள் வரை போலீஸ் காவல் வழங்க முடியும். அதிகபட்சமாக ஒரு நபரை 90 நாட்கள் வரை எவ்வித விசாரணையுமின்றி நீதிமன்ற காவலில் வைக்க முடியும். அதேபோல், 180 நாட்கள் வரை குற்றப்பத்திரிகை தாக்கல் செய்யாமல் ஒருவரை சிறையில் அடைத்து வைத்திருக்க முடியும்.
இந்தச் சட்டத்தின் பிரிவு 35-ன் படி அரசு நினைத்தால் எந்த ஒரு இயக்கத்தையும் தீவிரவாத இயக்கம் என்று அறிவிக்க முடியும். அவ்வாறு அறிவித்தால், அந்த இயக்கத்தில் அதுவரை உறுப்பினர்களாக இருந்த அனைவரும், தீவிரவாதிகளாகவே கருதப்படுவார்கள்.
அரசால் தடை செய்யப்பட்ட ஒரு இயக்கத்தின் ஆதரவாளராக இருந்தாலோ, அந்த இயக்கத்தின் வெளியீடுகளை வீட்டில் வைத்திருந்தாலோ கூட இந்தச் சட்டத்தின் கீழ் ஒருவரை கைதுசெய்ய முடியும்.
மாணிக்கம் மற்றும் ராஜா இருவரும் நண்பர்கள். நாட்டுப்புறப் பாடகர்களான இருவரும் நாட்டுப்புறப்பாடல் என்ற தலைப்பில் முனைவர் படிப்பில் ஆய்வு மேற்கொண்டிருந்தனர். ராஜா தன் பாட்டியுடன் வசிக்கிறான். மாணிக்கம் தன் பெற்றோர்களுடன் வசிக்கிறான். ராஜாவின் நடவடிக்கைகளில் மாற்றம் ஏற்பட்டு அவன் தொடர்ந்து மோசமாக நடந்துகொள்ளத் தொடங்கினான். அவனது பாட்டியும் மாணிக்கமும் ராஜாவை மனநல மருத்துவமனையில் சிகிச்சைக்காக சேர்த்தனர். ஒரு வாரத்திற்குப் பிறகு அவனது நடவடிக்கைகளில் நல்ல மாற்றம் ஏற்பட்டதால் அவன் குணமடைந்துவிட்டதாகக் கருதிய மருத்துவர் அவனை வீட்டிற்கு அனுப்பினார்.
மாணிக்கம் அவனது முறைப்பெண்ணான பொன்னியைத் திருமணம் செய்ய முடிவாகிறது. பணக்காரரான ஆண்டித் தேவர் தன் மகள் வசந்தியை ராஜாவுக்குத் திருமணம் செய்ய விரும்புகிறார். தன் நண்பனின் திருமணத்திற்காக மனநலம் பாதிக்கப்பட்டவனாக நடிக்க முடிவுசெய்கிறான் மாணிக்கம். இறுதியில் என்ன நடக்கிறது என்பதை நகைச்சுவையாக சொல்கிறார்கள்.
ராஜா முற்றிலும் குணமடையவில்லை. எனவே அடிக்கடி மனநிலை பாதிப்படைந்து முரட்டுத்தனமாக நடந்துகொண்டான். இந்நிலையில் ராஜாவால் அவனது முனைவர் படிப்பின் இறுதியில் நடைபெறும் முக்கியமான நேர்காணல் மற்றும் வாய்மொழித் தேர்வில் தேர்ச்சி பெற இயலாது என்பதையறிந்த மாணிக்கம், தன் நண்பனுக்காக சில மோசடிகள் செய்து அவனைத் தேர்ச்சிபெறச் செய்கிறான்.
மாப்பிள்ளை மனசு பூப்போல 1996 ஆம் ஆண்டு பாண்டியராஜன் மற்றும் யுவராணி நடிப்பில், குருவிக்கரம்பை சண்முகம் இயக்கத்தில், எஸ். ஜெயலட்சுமி தயாரிப்பில், தேவா இசையில் வெளியான தமிழ் திரைப்படம்.
இச்சேர்மத்தின் பல வழிப்பொருட்களையும் இதேமுறையில் தயாரிக்க முடியும் . பாசுபைட்டு என்று பெயரிடப்பட்டிருந்தாலும் மிகப்பெருமளவில் இது பாசுபோனேட்டு 2 , வடிவிலேயே காணப்படுகிறது. இப்பண்பை தன்னுடைய மூல அமிலமான பாசுபரசு அமிலத்துடன் இது பகிர்ந்து கொள்கிறது. இதுபோன்ற பல வினைகள் இருந்தபோதிலும், பாசுபரசு மற்றும் பாசுபரசு வடிவங்களுக்கு இடையிலான பின்வரும் இடமாற்றிய சமநிலை இருப்பதைக் கருத்தில் கொள்ளாமல் பகுத்தறிவது கடினமாகும் :
டையெத்தில்பாசுபைட்டு என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம பாசுபரசு சேர்மமாகும். பிற கரிமபாசுபரசு சேர்மங்களை உருவாக்கப் பயன்படும் ஒரு வினைப்பொருளாக இது பயன்படுத்தப்படுகிறது. - பிணைப்பின் அதிக வினைத்திறனை இப்பயன்பாட்டிற்குரிய அடிப்படைக் காரணமாகும். டையெத்தில்பாசுபைட்டு ஒரு நிறமற்ற நீர்மமாகும் . இதன் மூலக்கூறுகள் நான்முகியின் வடிவத்தில் உள்ளன.
பாசுபரசு முக்குளோரைடு மற்றும் எத்தனால் சேர்மங்களைப் பயன்படுத்தி 1850 ஆம் ஆண்டுகளில் அநேகமாக டையெத்தில்பாசுபைட்டு தயாரிக்கப்பட்டிருக்கலாம். ஆனால், தேவைக்காக தயாரிக்கப்படும் தயாரிப்பு முறைகள் பின்வருமாறு உள்ளன :.
பொட்டாசியம் மூவிணைய-பியூட்டாக்சைடு போன்ற காரத்தின் முன்னிலையில் இப்பாசுபரசு சேர்மம் புரோட்டான் நீக்கம் அடைந்து பாசுபரசை ஆல்க்கைலேற்றம் அடைய அனுமதிக்கிறது:
அரைல் ஆலைடுகளை மாற்றுவதற்கு பலேடியம் வினையூக்கிகள் பயன்படுத்தலாம். - பிணைப்பு செயல்முறையானது புச்வால்டு-ஆர்ட்விக் அமீனேற்றத்தை நினைவூட்டுகிறது.
எத்தனாலைவிட உயர் கொதிநிலை கொண்ட ஆல்ககாலுடன் சேர்த்து டையெத்தில்பாசுப்பைட்டைச் சேர்த்து சூடுபடுத்தும்போது பரிமாற்ற எசுத்தராக்க வினை நிகழ்கிறது :
இவர் 01 நவம்பர், 1948 ஆம் ஆண்டு பரேலியில் பிறந்தார். இவர் தோல் நிறமி இழத்தலால் பாதிக்கப்பட்டவர். இவர் உத்திரப் பிரதேசத்தில் உள்ள ஆக்ரா பல்கலைக்கழகம் மற்றும் ரோகில்கந்து பல்கலைக்கழகத்தில் பட்டப்படிப்புகளை முடித்தார். இவருக்கு சௌபாக்கியா என்னும் மனைவியும், ஆபூர்வ் கங்க்வார் மற்றும் சுருதி கங்க்வார் என்னும் இரண்டு குழந்தைகள் உள்ளனர்.
இவர் இந்தியாவின் அமைச்சரவையில் பதவிகளை வகித்துள்ளார். இவர் 13வது மக்களவையில் பெட்ரோலியம் மற்றும் இயற்கை எரிவாயு அமைச்சராக கூடுதல் பொறுப்பு வகித்தார். இதற்கு முன்னர், 1999 ஆம் ஆண்டு அக்டோபர் மற்றும் நவம்பர் மாதங்களில் அறிவியல் மற்றும் தொழில்நுட்ப அமைச்சராக கூடுதல் பொறுப்பு வகித்தார்.
சந்தோஷ் குமார் கங்க்வார் ஓர் இந்திய அரசியல்வாதியும், நாடாளுமன்ற உறுப்பினரும், முன்னாள் தொழிலாளர் மற்றும் வேலைவாய்ப்புத் துறை அமைச்சரும் ஆவார்.
இவர் உத்தரப் பிரதேச மாநில பா.ஜ.க குழுவில் உறுப்பினராக பணியாற்றினார். பின்னர் 1996 ஆம் ஆண்டு உத்தரபிரதேச பா.ஜ.க.வின் பொதுச் செயலாளராகப் பதவி வகித்தார்.
இவர் அரசியலில் சேரும் முன்னர், பரேலி நகரில் உள்ள நகர்ப்புற கூட்டுறவு வங்கியில் வேலைப்பார்த்தார். பின்னர் 1996 ஆம் ஆண்டு தொடக்கத்தில் அதன் தலைவராகப் பதவி வகித்தார்.
2016ஆம் ஆண்டு தமிழ்நாடு சட்டமன்ற தேர்தலின்போது இவர் தனது தேர்தல் பரப்புரையை, 2016 சூலை மாதம், அரவக்குரிச்சி சட்டமன்றத் தொகுதியில் தொடங்கினார். இவர் களத்திலும், சமூக ஊடகங்கள் வழியாகவும் பரப்புரையை தீவிரமாக மேற்கொண்டார். மேலும் தொகுதியின் பல்வேறு பிரிவினரையும் சந்தித்தார். மேலும் இவர் தனது வேட்பாளரை ஆதரித்து "தவறிய அழைப்பை" அளிக்கும்படி கோரிக்கை விடுத்தார். இதை வலியுறுத்தும் துண்டுப் பிரசுரங்களை தொகுதியில் விநியோகிக்கப்பட்டன. இவரது முகநூல் மற்றும் டிவிட்டர் கணக்குகளில் ஹேஸ்டேக், 'அரவக்குறிச்சி 2016' என்ற பதிவுகளில் தொகுதி மற்றும் வாக்காளர்களுடன் இவரது தொடர்பு குறித்த படங்கள் போன்றவை நிரம்பி உள்ளன. வாக்காளர்களை அணுக இளைஞர் குழுக்களை உருவாக்கினார்.
இவர் கரூர் மாவட்டம், அரவக்குறிச்சியின், பெரிய திருமங்கலத்தில், சென்னிமலை மற்றும் முத்துலட்சுமி ஆகியோருக்கு மகளாக 1975 ஆகத்து 9 அன்று பிறந்தார். இவரது தந்தையான சென்னிமலை ஒரு விவசாயி ஆவார். ஜோதிமணி தனது குழந்தைப் பருவத்திலேயே தந்தையை இழந்தார். இவரது தாயார் முத்துலட்சுமியால் வளர்க்கப்பட்ட இவர் உடுமலைப்பேட்டை ஸ்ரீ ஜி. வி. ஜி. விசாலாட்சி மகளிர் கல்லூரியில் தன் பட்டப்படிப்பை முடித்தார். கல்லூரியில் மாணவர் சங்கத் தலைவராக தேர்ந்தெடுக்கப்பட்டார். கல்லூரியில் படிக்கும் காலத்தில் என்எஸ்எஸ் முகாம்கள் மற்றும் சமூக சேவை பணிகளில் தீவிரமாக கலந்துகொள்பவராக இருந்தார். 2006 முதல் 2009 வரை இவர் தமிழ்நாட்டு திரைப்படத் தணிக்கை குழு உறுப்பினராக இருந்தார்.
ஜோதிமணி சென்னிமலை என்பவர் தமிழ்நாட்டைச் சேர்ந்த இந்திய அரசியல்வாதியாவார். இவர் மிக இளவயதிலேயே அரசியலில் நுழைந்தார். இவர் சில ஆண்டுகள் இந்திய இளைஞர் காங்கிரசின் பொதுச் செயலாளராக இருந்தார். இவர் தமிழ், இந்தி, மலையாளம், ஆங்கிலம் ஆகிய மொழிகளை அறிந்தவராவார். இது இவரது அரசியல் வாழ்வில் இந்தியா மற்றும் பிற நாடுகளின் பல்வேறு பகுதிகளுக்கு செல்வதற்கு உதவியாக உள்ளது.
இந்திய இளைஞர் காங்கிரசின் பேராளராக 2006 ஆம் ஆண்டு அமெரிக்க ஒன்றியத்தில் நடந்த, ஆசிய இளம் தலைவர்கள் உச்சி மாநாடு மற்றும் 2009 இல் மலேசியாவில் நடைபெற்ற இளம் அரசியல் தலைவர்களுக்கான உச்சி மாநாடு போன்றவற்றில் கலந்துகொண்டுள்ளார். மேலும் 2010இல் தில்லியில் நடந்த இன்றியமையாத- ஆசிய பெண் தலைவர் குரல் என்ற தலைவர்கள் கூடலில் கலந்துகொள்ள இவர் தேர்ந்தெடுக்கப்பட்டார்.
2019 ஆண்டு நடைபெற்ற பாராளுமன்றத் தேர்தலில், இந்திய தேசிய காங்கிரசு கட்சியின் சார்பில் கரூர் நாடாளுமன்றத் தொகுதியில் போட்டியிட்ட இவர் 4 லட்சத்து 20,546 வாக்குகள் வித்தியாசத்தில் அதிமுக வேட்பாளரான தம்பிதுரையை வென்றார்.
22 வயதில் அரசியலில் நுழைந்த ஜோதிமணி, இந்திய இளைஞர் காங்கிரசில் தீவிரமாக பணியாற்றி, இந்திய தேசிய காங்கிரஸ் தலைவர் ராகுல் காந்திக்கு நன்கு அறிமுகமானவராக ஆனார்.
பிரேம்குமார் 1993 ஆம் ஆண்டு சூன் மாதம் 2 ஆம் தேதி தமிழ்நாட்டின் தஞ்சாவூர் மாவட்டத்தில் ஒரத்தநாடு என்னும் ஊரில் பிறந்தார். இவர் தனது ஒன்றாம் வயதில் தந்தையை இழந்தார். பின் தாயார் உமாராணியால் வளர்க்கப்பட்டார். உமா தன் குடும்பத்தைக் காக்க அவ்வூரில் உள்ள தேவாலயத்தில் வேலை பார்த்தார். பிரேம் தஞ்சாவூரில் உள்ள புனித அந்தோணியார் பள்ளியில் படித்தார். அப்பள்ளியின் உடற்கல்வி ஆசிரியர் சுரேசு பிரேமின் திறமைகளைக் கண்டறிந்து தடகளப் போட்டிகளில் பங்கேற்க ஊக்கமளித்தார். இளைஞரான பிரேம் 2010 ஆம் ஆண்டு சென்னைக்கு சென்று பயிற்சியாளர் பி. நாகராசனிடம் பயிற்சி பெற்றார். பின் சென்னையில் உள்ள பச்சையப்பன் கல்லூரி உயர் நிலைப்பள்ளியில் படித்தார். அங்கு முதன்மை விளையாட்டு அகாடமியில் சேர்ந்து பயிற்சியாளர் நாகராசனிடம் பயிற்சி பெற்றார். 2012 ஆம் ஆண்டு பன்னிரெண்டாம் வகுப்பு தேர்ச்சி பெற்று பள்ளிப் படிப்பை முடித்தார்.
2011 ஆம் ஆண்டு கோயம்பத்தூரில் நடைபெற்ற 84 ஆவது மூத்தோர் மாநில தடகள சாம்பியன் போட்டியில் பிரேம் யோசப் அகாடமி சார்பாக கலந்து கொண்டார். அப்போட்டியில் நீளம் தாண்டுதலில் 7.75 மீட்டர் தூரம் குதித்து தங்கம் வென்றார். தென்மண்டல இளையோர் தடகள சாம்பியன் போட்டி, சென்னையில் 2011 ஆம் ஆண்டு ஆகத்து மாதம் நடைபெற்றது. இப்போட்டியில் தமிழ்நாட்டின் சார்பாக பிரேம் பங்கு பெற்று 7.52 மீட்டர் தூரம் தாண்டி புதிய தேசியச் சாதனை படைத்தார். இப்போட்டியில் தங்கப் பதக்கம் வென்றார்.